GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

KLASA: 350-02/21-01/7

URBROJ: 2186/03-01/1-21-22

Cestica, 28.09.2021.

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19) i članka 28. Statuta Općine Cestica („Službeni vjesnik Varaždinske županije“, broj 13/21), Općinsko vijeće Općine Cestica na sjednici održanoj 28. rujna 2021. donijelo je:

O D L U K U

o izradi 3. izmjena i dopuna

Prostornog plana uređenja Općine Cestica

1. PRAVNA OSNOVA

Članak

Temeljem članka 198. stavak 3. i članka 113. stavak 1. Zakona o prostornom uređenju („Narodne novine“ broj 153/13, 65/17, 114/18, 39/19, 98/19); (u daljnjem tekstu: Zakon), pristupa se izradi 3. izmjena i dopuna Prostornog plana uređenja Općine Cestica („Službeni vjesnik Varaždinske županije“ broj 10/04., 29/05., 23/06., 31/06., 05/07., 29/07. i 1/13.); (u daljnjem tekstu: Izmjene i dopune Prostornog plana).

Sukladno članku 86. stavku 3. Zakona i propisa iz područja zaštite okoliša, prirode i ekološke mreže, Odluka o izradi 3. izmjena i dopuna Prostornog plana uređenja Općine Cestica; (u daljnjem tekstu: Odluka) se donosi temeljem akta općinskog načelnika KLASA: 350-02/21-01/7, URBROJ: 2086/03-01/1-21-21, od 20.09.2021. – Odluke kojom se utvrđuje da nije potrebno provesti stratešku procjenu utjecaja na okoliš za 3. Izmjene i dopune Prostornog plana uređenja Općine Cestica.

1. RAZLOZI DONOŠENJA IZMJENA I DOPUNA PROSTORNOG PLANA

Članak

Izmjene i dopune Prostornog plana pokreću se temeljem usvojenog Zaključka Općinskog vijeća o prihvaćanju Izvješća o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana uređenja Općine Cestica, KLASA: 350-02/21-01/7, URBROJ: 2186/03-02-21-2, od 23.02.2021. godine.

Grafički dijelovi Prostornog plana uskladit će se s važećim kartografskim HTRS96/TM koordinatnim sustavom Državne geodetske uprave.

Prostorni plan je potrebno uskladiti s Uredbom o informacijskom sustavu prostornog uređenja („Narodne novine“ broj 115/15.)

Ostali razlozi:

* usklađenje grafičkog dijela Plana s izvedenim javnim cestama, evidentiranim nerazvrstanim cestama i drugom izvedenom infrastrukturom
* usklađenje Plana s izvedenim stanjem i planovima izvedbe infrastrukture, osobito u pogledu sustava javne odvodnje otpadnih voda
* revizija granica građevinskih područja naselja, namjene i stanja izgrađenosti izgrađenih građevinskih područja naselja prema provedenim postupcima ozakonjenja nezakonito izgrađenih zgrada, planovima urbane sanacije u odnosu na romsko naselje Donje Vratno – dio i prema usvojenom Izvješću o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana uređenja Općine Cestica, KLASA: 350-02/21-01/ 7, URBROJ: 2186/03-01/1-21-1, od 16.02.2021. godine
* revizija stanja izgrađenosti utvrđenih građevinskih područja izvan naselja
* utvrđivanje obuhvata EP građevnog pijeska i šljunka „Peski gornji“ na kartografskom prikazu broj 1. „Korištenje i namjena površina“
* revizija statusa kulturnih dobara, spomenika prirode i ekološke mreže, s obzirom važeće propise i u međuvremenu izrađene nacionalne digitalne evidencije
* usklađenje Plana s dugim važećim propisima koji su u međuvremenu mijenjani
* drugi razlozi proizašli iz inicijativa i zahtjeva zaprimljenih u postupku izrade nacrta prijedloga Izmjena i dopuna Prostornog plana.

Predviđa se izmjena i dopuna tekstualnih dijelova Prostornog plana i izrada novih kartografskih prikaza Prostornog plana.

Grafičke izmjene i dopune predviđene su na digitalnim katastarskim podlogama DGU, koje će pribaviti naručitelj.

Opseg i sadržaj dokumentacije Izmjena i dopuna Prostornog plana propisan je odredbama Zakona o prostornom uređenju („Narodne novine“ broj 153/13, 65/17, 114/18, 39/19, 98/19) i Pravilnika o sadržaju, mjerilima kartografskih prikaza, obaveznim prostornim pokazateljima i standardu elaborata prostornih planova („Narodne novine“ br. 106/98, 39/04, 45/04, 163/04, 9/11).

1. OBUHVAT IZMJENA I DOPUNA PLANA

Članak

Po obimu se radi o sveobuhvatnoj reviziji prostorno-planskog dokumenta.

Obuhvat je ukupno područje Općine.

1. SAŽETA OCJENA STANJA U OBUHVATU PROSTORNOG PLANA

Članak

Posljednje sveobuhvatne izmjene i dopune Prostornog plana izvršene su 2013. godine. Nakon toga Prostorni plan nije mijenjan, stoga je potrebno izvršiti reviziju i ažuriranje stanja, posebice u odnosu na revidirane propise i prostorni plan više razine koji je prošao fazu javne rasprave.

Ne očekuje se uvođenje novih niti drugačijih gospodarskih djelatnosti ni namjena, koje bi bile suprotne već obrađenim u važećem dokumentu.

1. CILJEVI I PROGRAMSKA POLAZIŠTA IZMJENA I DOPUNA PROSTORNOG PLANA

Članak

Cilj izrade Izmjena i dopuna Prostornog plana je revizija važećeg planskog dokumenta i usklađenje s propisima, planovima razvoja Županije i Općine.

Programska polazišta za Izmjene i dopune Prostornog plana zasnovana su na važećim nacionalnim propisima, Strategiji razvoja Republike Hrvatske, Varaždinske županije i Općine.

1. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PROSTORNOG PLANA

Članak

Za potrebe izrade Izmjena i dopuna Prostornog plana će se koristiti:

* sektorski dokumenti za općinsko područje: Strategija razvoja Općine, Procjena rizika od velikih nesreća za Općinu, Plan gospodarenja otpadom, Program raspolaganja poljoprivrednim zemljištem u vlasništvu RH za općinsko područje i drugi
* javno dostupni podaci prema posebnim zahtjevima i podacima javnopravnih tijela
* Izvješće o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana uređenja Općine Cestica od 16.02.2021. godine

Sukladno Zakonu o zaštiti okoliša („Narodne novine“ broj 80/13, 153/13, 78/15, 12/18, 118/18), Zakonu o zaštiti prirode („Narodne novine“ broj 80/13, 15/18, 14/19) i Uredbi o strateškoj procjeni utjecaja strategije, plana i programa na okoliš („Narodne novine“ broj 3/17) za potrebe izrade Izmjena i dopuna Prostornog plana proveden je postupak ocjene o potrebi izrade strateške procjene utjecaja plana na okoliš, kao i postupak prethodne ocjene prihvatljivosti plana za ekološku mrežu.

1. NAČIN PRIBAVLJANJA STRUČNIH RJEŠENJA

Članak

Za potrebe izrade Izmjena i dopune Prostornog plana, koristit će se podaci i stručne podloge koje su obvezna dostaviti javnopravna tijela u postupcima izdavanja zahtjeva prema članku 90. Zakona.

S obzirom na razloge Izmjena i dopuna Prostornog plana navedene u članku 2. ove Odluke, ocjenjuje se da za potrebe izrade Izmjena i dopuna Prostornog plana neće biti potrebna dodatna stručna rješenja, osim navedenih u stavku 1. ovog članka.

Ukoliko se u postupku izrade nacrta prijedloga Izmjena i dopuna Prostornog plana pokaže potreba za posebnim tehničkim rješenjima izvan ovlasti koje po zakonu ima prostorni planer, navedena rješenja će se pribaviti u postupku izrade Izmjena i dopuna Plana, u vidu posebne stručne podloge.

1. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA PROSTORNOG PLANA, TE DRUGIH KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

Javnopravna tijela i osobe kojima se upućuju pozivi za izdavanje zahtjeve za izradu Izmjena i dopuna Prostornog plana, prema članku 90. Zakona su:

1. Ministarstvo poljoprivrede, Ul. Grada Vukovara 78, Zagreb
2. Ministarstvo gospodarstva i održivog razvoja, Uprava za industriju, poduzetništvo i obrt, Sektor za rudarstvo, Ulica grada Vukovara 78, Zagreb
3. Ministarstvo prostornoga uređenja, graditeljstva i državne imovine, Uprava državne imovine, Ulica Ivana Dežmana 10, Zagreb
4. Ministarstvo kulture i medija, Uprava za zaštitu kulturne baštine, Konzervatorski odjel u Varaždinu, Ivana Gundulića 2, Varaždin
5. Ministarstvo unutarnjih poslova, Uprava za granicu, Ulica grada Vukovara 33, Zagreb
6. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Kratka 1, Varaždin
7. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba inspekcijskih poslova, Kratka 1, Varaždin
8. Agencija za ugljikovodike, Miramarska 24, Zagreb
9. HAKOM - Hrvatska regulatorna agencija za mrežne djelatnosti, Ulica R. F. Mihanovića 9, Zagreb
10. Varaždinska županija, Upravni odjel za prostorno uređenje, graditeljstvo i zaštitu okoliša, Stanka Vraza 4/7, Varaždin
11. Varaždinska županija, Zavod za prostorno uređenje Županije, Mali plac 1, Varaždin
12. Varaždinska županija, Javna ustanova za upravljanje zaštićenim dijelovima prirode Varaždinske županije, Kratka 1, Varaždin
13. Hrvatske vode, VGO za Muru i gornju Dravu, Međimurska 26b, Varaždin
14. Hrvatske šume d.o.o, Uprava šuma Koprivnica, Ivana Meštrovića 28, Koprivnica
15. Hrvatske šume d.o.o, Uprava šuma Koprivnica - Šumarija Varaždin, A. Šenoe 2, Varaždin
16. Hrvatske ceste d.o.o., Sektor za studije i projektiranje, Vončinina 3, Zagreb
17. HOPS – Hrvatski operator prijenosnog sustava d.o.o., Sektor za tehničku potporu, Služba za pripremu izgradnje i izgradnju, Kupska 4, Zagreb
18. HEP d.d., Sektor za strategiju i razvoj, Ulica grada Vukovara 37, Zagreb
19. HEP Proizvodnja d.o.o, Proizvodno područje „Sjever“, Međimurska 26c, Varaždin
20. HEP ODS d.o.o., Elektra Varaždin, Kratka 3, Varaždin
21. Odašiljači i veze d.o.o, Ulica grada Vukovara 269d, Zagreb
22. Hrvatski Telekom d.d., Odjel za elektroničko komunikacijsku infrastrukturu, Harambašićeva 39, Zagreb
23. OT-Optima telekom d.d., Odsjek za upravljanje mrežnom infrastrukturom, Bani 75a, Zagreb
24. A1 Hrvatska d.o.o, Odjel za fiksne pristupne mreže, Vrtni put 1, 10000 Zagreb
25. Plinacro d.o.o., Sektor transporta plina, Savska cesta 88a, Zagreb
26. INA – industrija nafte d.d., SD istraživanje i proizvodnja nafte i plina, Avenija Većeslava Holjevca 10, Zagreb
27. Termoplin d.d., Špinčićeva 78, Varaždin
28. Varkom d.d, Trg bana Jelačića 15, Varaždin
29. Čistoća d.o.o. Ognjena Price 13, Varaždin
30. Susjedne općine u Varaždinskoj županiji: Donja Voća, Petrijanec, Vinica
31. Općinsko vijeće Općine Cestica
32. Mjesni odbori na području Općine Cestica.

U slučaju promjene namjene ili nadležnosti o pojedinim pitanjima u svezi sadržaja Izmjena i dopuna Prostornog plana upiti za izdavanje zahtjeva uputit će se odgovarajućem drugim javnopravnom tijelu.

Članak

Rok za dostavu zahtjeva za izradu Izmjena i dopuna Prostornog plana od strane javnopravnih tijela i osoba nositelju izrade Izmjena i dopuna Prostornog plana je 30 dana od dana primitka poziva za njihovo izdavanje.

Način postupanja javnopravnih tijela i osoba iz čl. 9. ove Odluke u postupku izdavanja zahtjeva za izradu prostornog plana propisan je člancima 90. i 91. Zakona.

Način postupanja javnopravnih tijela u postupku izdavanja suglasnosti, mišljenja i odobrenja prema posebnim zakonima i drugim propisima, utvrđen je u članku 101. Zakona.

Članak

Građani se o izradi Izmjena i dopuna Prostornog plana obavještavaju preko mrežnih stranica Općine.

Inicijative građana su zaprimljene u Općini, a rok za zaprimanje određen je u pozivu.

1. PLANIRANI ROK ZA IZRADU IZMJENA I DOPUNA PROSTORNOG PLANA

Članak

Izrada Izmjena i dopuna Prostornog plana se dijeli više faza i to:

|  |  |
| --- | --- |
| I. faza | Prikupljanje zahtjeva od javnopravnih tijela i provedba prethodnih postupaka prema posebnim propisima |
| II. faza | Izrada Nacrta prijedloga Izmjena i dopuna Prostornog plana |
| III. faza | Utvrđivanje prijedloga Izmjena i dopuna Prostornog plana za javnu raspravu, izrada elaborata prijedloga Izmjena i dopuna Prostornog plana za javnu raspravu i objava javne rasprave |
| IV. faza | Javna rasprava, izrada i objava izvješća o javnoj raspravi |
| V. faza | Izrada Nacrta konačnog prijedloga Izmjena i dopuna Prostornog plana |
| VI. faza | Ishođenje mišljenja na Nacrt konačnog prijedloga Izmjena i dopuna Prostornog plana sukladno Zakonu |
| VII. faza | Utvrđivanje konačnog prijedloga Izmjena i dopuna Prostornog plana od strane Općinskog načelnika |
| VII. faza | Usvajanje Odluke o donošenju Izmjena i dopuna Prostornog plana na Općinskom vijeću i objava Odluke u službenom glasilu |
| IX. faza | Dostava izvornika Izmjena i dopuna Prostornog plana javnopravnim tijelima sukladno Zakonu |
| X. faza | Izrada pročišćenog teksta Odluke o donošenju Prostornog plana, objava u službenom glasilu |
| XI. faza | Dostava pročišćenog teksta Odluke o donošenju Prostornog plana javnopravnom tijelu nadležnom za koordinaciju u vezi Informacijskog sustava prostornog uređenja |

Članak

Planirani rok završetka izrade Izmjena i dopuna Prostornog plana je najviše 12 mjeseci nakon stupanja na snagu ove Odluke.

Rok se može produžiti u slučaju potrebe ponavljanja javne rasprave ili iz nekog drugog opravdanog razloga.

1. IZVORI FINANCIRANJA IZRADE IZMJENA I DOPUNA PROSTORNOG PLANA

Članak

Izvor financiranja izrade Izmjena i dopuna Prostornog plana je proračun Općine i drugi odgovarajući izvori.

1. PRIJELAZNE I ZAVRŠNE ODREDBE

Članak

Ova Odluka stupa na snagu osmog dana od dana objave u „Službenom vjesniku Varaždinske županije“, a objavit će se i na mrežnim stranicama Općine kao i na mrežnim stranicama nadležnoga ministarstva.

Članak

Sukladno članku 86. Zakona ova Odluka se dostavlja Zavodu za prostorno uređenje Županije.

Sukladno članku 90. Zakona ova Odluka dostavlja se javnopravnim tijelima i osobama navedenim u članku 9. zajedno s pozivom za izdavanje zahtjeva za izradu Izmjena i dopuna Prostornog plana.

PREDSJEDNIK OPĆINSKOG VIJEĆA

Darko Majhen, mag.pol.

Obrazloženje

Odluka o izradi 3. izmjena i dopuna Prostornog plana uređenja Općine Cestica znači početak radnji izrade samog Plana.

Do sada je Općinsko vijeće prihvatilo Izvješće o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje 3. izmjena i dopuna PPUOC (KLASA: 350-02/21-01/7, URBROJ: 2186/03-02-21-2, od 23.02.2021. godine), a sukladno članku 86. stavku 3. Zakona i propisa iz područja zaštite okoliša, prirode i ekološke mreže, Odluka o izradi 3. izmjena i dopuna Prostornog plana uređenja Općine Cestica; (u daljnjem tekstu: Odluka) se donosi temeljem akta općinskog načelnika KLASA: 350-02/21-01/7, URBROJ: 2086/03-01/1-21-21, od 20.09.2021. – Odluke kojom se utvrđuje da nije potrebno provesti stratešku procjenu utjecaja na okoliš za 3. Izmjene i dopune Prostornog plana uređenja Općine Cestica.

Nakon donošenja ove odluke javnopravnim tijelima i osobama uputiti će se poziv za izdavanje zahtjeva za izradu 3. Izmjena i dopuna Prostornog plana (popis je sastavni dio ove Odluke).

Ovom Odlukom su i utvrđene faze same izrade prostornog plana:

|  |
| --- |
| * Prikupljanje zahtjeva od javnopravnih tijela i provedba prethodnih postupaka prema posebnim propisima |
| * Izrada Nacrta prijedloga Izmjena i dopuna Prostornog plana |
| * Utvrđivanje prijedloga Izmjena i dopuna Prostornog plana za javnu raspravu, izrada elaborata prijedloga Izmjena i dopuna Prostornog plana za javnu raspravu i objava javne rasprave |
| * Javna rasprava, izrada i objava izvješća o javnoj raspravi |
| * Izrada Nacrta konačnog prijedloga Izmjena i dopuna Prostornog plana |
| * Ishođenje mišljenja na Nacrt konačnog prijedloga Izmjena i dopuna Prostornog plana sukladno Zakonu |
| * Utvrđivanje konačnog prijedloga Izmjena i dopuna Prostornog plana od strane Općinskog načelnika |
| * Usvajanje Odluke o donošenju Izmjena i dopuna Prostornog plana na Općinskom vijeću i objava Odluke u službenom glasilu |
| * Dostava izvornika Izmjena i dopuna Prostornog plana javnopravnim tijelima sukladno Zakonu |
| * Izrada pročišćenog teksta Odluke o donošenju Prostornog plana, objava u službenom glasilu |
| * Dostava pročišćenog teksta Odluke o donošenju Prostornog plana javnopravnom tijelu nadležnom za koordinaciju u vezi Informacijskog sustava prostornog uređenja |